b'\n_START_ARTICLE_\nGMDSS\n_START_PARAGRAPH_\nGMDSS (Global Maritime Distress and Safety System - univerzalni pomorski sistem za stisko in varnost na morju) je tako imenovan sistem pomorskih dolo\xc4\x8dil, ki so pomemben del IMO (International Maritime Organisation - Mednarodna pomorska organizacija) SOLAS (Safety Of Life At Sea - Za\xc5\xa1\xc4\x8dita \xc4\x8dlove\xc5\xa1kih \xc5\xbeivljenj na morju) konvencije. Sistem GMDSS temelji na mednarodno dogovorjenih varnostnih postopkih, vrstah komunikacijskih naprav in komunikacijskih protokolov, ki se uporabljajo za pove\xc4\x8devanje varnosti na morju in omogo\xc4\x8dajo la\xc5\xbeje re\xc5\xa1evanje plovil v stiski._NEWLINE_Sistem GMDSS dolo\xc4\x8da metode in postopke za spro\xc5\xbeitev alarma s pomo\xc4\x8djo radijske komunikacije, ki pove\xc5\xbee v re\xc5\xa1evalno akcijo koordinacijski center za re\xc5\xa1evanje na morju, obalne postaje in bli\xc5\xbenja plovila, ki lahko pomagajo pri re\xc5\xa1evanju. Tak\xc5\xa1en na\xc4\x8din alarmiranja ladja-obala zagotavlja hitro in u\xc4\x8dinkovito operacijo iskanja in re\xc5\xa1evanja na morju.'